Milan Trenc
<s>Milan Trenc (Zagreb, 1962.) je hrvatski ilustrator, crtač stripova, filmski redatelj, novelist.</s>

<s>Po njegovoj slikovnici "Noć u muzeju", snimljen je istoimeni američki film.</s>

<s>Životopis</s>

<s>Rodio se u Zagrebu.</s><s>Studirao je filmsku režiju i grafiku na zagrebačkoj Akademiji dramskih umjetnosti.</s><s>Za vrijeme studija, počeo je publicirati stripove i raditi u Zagreb Filmu.</s><s>Bio je glavni ilustrator u magazinu Start od 1985. do 1991.</s><s>Dok je još bio u Startu, sudjelovao je na londonskom filmskom festivalu 1990.</s><s>Objavljivao je stripove i ilustrirao naslovnice u mnogim domaćim i stranim publikacijama.</s>

<s>Preselio se u New York 1991.</s><s>Objavio je preko tisuću ilustracija i naslovnica u glavnim američkim novinama i časopisima poput "The New York Times", "Time", "The Wall Street Journal", "New Yorker", "Fortune".</s><s>Dobio je nagradu za svoje ilustracije u "The New York Times".</s>

<s>Napisao je i ilustrirao slikovnicu za djecu "Noć u muzeju" 1993.</s><s>Prema slikovnici nastao je istoimeni američki film "Noć u muzeju" , redatelja Shawna Levya, koji je u u siječnju 2007., bio najgledaniji film u američkim kinima.</s>

<s>Trenc je predavač na zagrebačkoj Akademiji likovnih umjetnosti od 2004.</s><s>Bio je član žirija Animafesta u Zagrebu.</s>

<s>Hrvatski crtači stripova
Hrvatski scenaristi
Authority control</s>

